google/wiki40b huggingface dataset:
Larinioides patagiatus

Utbredelse

I Norge er den vanligst i sør, den er registrert nord til og med Finnmark.

Utseende

Larinioides patagiatus er en ganske kraftig bygd edderkopp. Hunnen er opptil 11 mm, mens hannen er mindre, omtrent 7,5 mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende lyse hår. Bakkroppen hos hunnen er stor og kuleformet. Den er fargevariabel og finnes både som lyse, blekbrune til mer mørkt brune. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Kjønnene er like, men hanner har litt mørkere lår. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Larinioides patagiatus finnes på en rekke ulike leveområder (habitat), fra kysten til innlandet. Hannene er kjønnsmodne (imago) fra mai til juli, mens hunnene lever ofte til oktober.
Vavilovskuten

Vavilovskuten er en 2 640 meter høy fjelltopp som utgjør den østre delen av Snøskalkhausen i Dronning Maud Land. Den ligger 6 km vest for Šatskijtoppen i den sørvestre delen av Weyprechtfjella. Fjellet ble først grovt kartlagt fra flyfoto av Den tyske antarktisekspedisjonen 1938–39. Den ble kartlagt fra flyfoto og landmålinger av Den norske antarktisekspedisjonen 1956–60. En sovjetisk antarktisekspedisjon kartla den på ny i 1960–61, og kalte den opp etter den sovjetiske botanikeren Nikolaj I. Vavilov.
Priapulider

Bygning og levevis

Størrelsen varierer mellom 5 mm til 20 cm lange. De er særkjønnede. Forplantningen er lite kjent. Larvene gjennomgår flere utviklingsstadier. De voksne dyrene lever på gjørmebunn på forholdsvis grunt vann ned til 90 meters dyp. De lever av å grave seg gjennom gjørma og spise gjørme og fordøye spiselige partikler. En del av artene har en svært høy toleranse for anoksiske miljøer og høy konsentrasjon av hydrogensulfid.

Slektskap

Priapulider, sammen med echiurer og sipunkulider ble tidliger egruppert sammen i gruppen Gephyrea, og alle tre gruppene kalles av og til pølseormer. Både morfologiske og genetiske undersøkelser viser at priapulidene hører til Ecdysozoa, en gruppe som omfatter dyr om skifter ham, slik som leddyr og rundormer. Blant ecdysozoene er deres nemmeste slektninger Kinorhyncha og Loricifera. Tilsammen blir de tre rekkene noen ganger gruppert som Scalidophora, en gruppe som alle har utkrengbare snabler dekket med små, skarpe pigger. De lever av langsome invertebrater, slik som børsteormer.

Fossile og nålevende arter

Fossiler av priapulider er kjent tilbake til kambrium. De var trolig viktige rovdyr i den kambriske perioden. Priapulider som med sikkerhet hører til krongruppen er først kjent fra karbon. Omntrent 20 arter av priapulider er kjent i dag. Tre arter fins langs norskekysten.
Bueskyting under Asialekene 1990

Bueskyting under Asialekene 1990. Bueskyting var en av sportene under de ellevte Asialekene som ble arrangert i Beijing i Kina. Det var fjerde gangen som bueskyting var med på programmet i Asialekene. Bueskytingturneringene ble avviklet i perioden 1. til 6. oktober 1990. Det var i alt fire konkurranser, individuelt og lagkonkurranse for menn og for damer. Sør-Korea ble beste nasjon de vant alle fire gullmedaljene.
Kiowa Gordon

Liv og karriere

Gordon vokste opp i Arizona, Utah og California og gikk Cactus Shadows High School i Cave Creek i Arizona. Han er en del av Hualapai Nation som er plassert i det nordlige Arizona, og er en del av den samme kirken som  «Twilight Sagaen»'s forfatteren Stephenie Meyer er i, Jesu Kristi kirke av siste dagers hellige. Han er den nest yngste av åtte barn, og hans mor er Camille Nighthorse Gordon, også en skuespiller. Ved siden av skuespiller, er Kiowa også en vokalist.
I 2009 spilte Gordon varulven Embry Call i New Moon, basert på Stephenie Meyer roman med samme navn. Gordon har sagt at han ble kontaktet en dag i kirken av Stephenie Meyer som hun trodde han ville være perfekt for ulvepakket. Han gikk på en åpen samtale hvor han landet rollen som Jacob Black beste venn. Han har nå avsluttet Eclipse, han spiller fortsatt Embry. Kiowa erstattet Krys Hyatt (som Embry i Twilight) i New Moon og Eclipse.
Safe Hands For Girls

Safe Hands For Girls er en menneskerettighetsorganisasjon, med mål om å utrydde kvinnelig kjønnslemlestelse. Organisasjonen ble grunnlagt i 2013, i Georgia (USA), av Jaha Dukureh. Hun fungerer også som Safe Hands For Girls' administrerende direktør. Safe Hands For Girls arbeid og fokus har etter hvert blitt mer omfattende, og de jobber nå for å få en slutt på all form for vold mot kvinner og andre brudd på deres rettigheter.

Arbeid

Organisasjonens arbeid gir blant annet støtte til kvinner som har blitt utsatt for kjønnslemlestelse, informerer om praksisens langvarige fysiske og psykiske følger for å få en slutt på utførelsen av det. Deres viktigste verktøy er altså opplysning og undervisning.

Prosjekter i Afrika

Safe Hands For Girls har to prosjekter i Afrika. Disse har begge fokus på spre kunnskap om kvinnelig kjønnslemlestelse. The Gambia Student Outreach Program er et prosjekt der Safe Hands For Girls besøker ulike skoler i Gambia for å fortelle om konsekvensene av kvinnelig kjønnslemlestelse, samt få ungdommer til å engasjere seg i kampen mot denne tradisjonen. The Gambia Information Booth Campaign, derimot, er et prosjekt der organisasjonen drar til landsbyer for å opplyse familie, foreldre og andre om hvilke konsekvenser kvinnelig kjønnslemlestelse kan ha. Her blir også besøkende tilbudt å delta i spørreundersøkelser, for å samle informasjon om folks holdninger og tanker rundt kvinnelig kjønnslemlestelse.

Prosjekter i USA

I USA jobber Safe Hands For Girls med prosjektet Breaking Barriers. Her tilbys det hjelp og støtte til kvinnelige flyktninger og immigranter fra land der kvinnelig kjønnslemlestelse er utbredt, og som nå bor i Clarkston, Atlanta i Georgia. Målet med prosjektet er å gi jentene ferdighetene og kunnskapen som trengs for å ta gode avgjørelser når det gjelder utdanning, helse og framtid. I tillegg får de undervisning i kvinnelig kjønnslemlestelse og konsekvensene av inngrepet.

Bragder

I 2015 ble kvinnelig kjønnslemlestelse og barnebryllup ulovlig i Gambia, blant annet på grunn av Jaha Dukurehs og Safe Hands For Girls arbeid. Året etter arrangerte Safe Hands For Girls, Equality Now og The US Insitute of Peace en konferanse om kvinnelig kjønnslemlestelse. Dette var den første i USAs historie, og deltakerne kom fra mer enn 22 land.
Hoffa

Handling

Filmen skildrer livet til den mektige Teamster-sjefen Jimmy Hoffa, hvis turbulente karriere gikk over 40 år – fra hans lidenskapelige kamp for makt til hans siste gåtefulle fall og mystiske forsvinning i 1975.
Filmen baserer seg på den antagelsen at Hoffa ble drept av Mafiaen - og mer enn antyder at forbindelsene mellom ham og mafiaen var tette.

Økonomi og popularitet

Hoffa ble en kommersiell fiasko. Den innbrakte bare $29 millioner på verdensbasis, hvorav $24 millioner i USA. 
Produksjonskostnadene var på $35 millioner.

Anmelderne

Den fikk blandet mottakelse av kritikerne, noe som gjenspeiles i at den har fått 54 % på Rotten Tomatoes og 50% på Metacritic. Den amerikanske filmanmelderen Roger Ebert var blant de mest begeistrede og gav den 3,5 av 4 stjerner, mens Leonard Maltin gav den 2,5 av 4 stjerner.
Dagsavisen gav den terningkast fire, mens VG, Aftenposten og Dagbladet gav den terningkast tre.
Filmnettstedet CINERAMA gav den terningkast fire i 2008 og skrev: «Det skal jo ikke legges under en stol at dette er en forestilling som styres av den godeste Jack Nicholson. Hans prestasjon som Jimmy Hoffa er bemerkelsesverdig og samtidig beundringsverdig».

Priser

Hoffa ble nominert til to Oscar-priser (foto og make-up). Jack Nicholson ble nominert til både en Golden Globe og en Razzie Award for henholdsvis beste- og verste mannlige hovedrolle. Danny DeVito ble nominert til Gullbjørnen (ved Filmfestivalen i Berlin) og en Razzie Awards, for henholdsvis beste- og verste regi. Filmens fotograf (Stephen H. Burum) ble tildelt en ASC Award av American Society of Cinematographers.
Vitenskapelig kalkulator

En vitenskapelig kalkulator er en type kalkulator – som vanligvis, men ikke alltid, er håndholdt – som brukes i beregninger i forbindelse med vitenskapelige problemer (vanligvis i fysikk, ingeniørvitenskap og matematikk). De har erstattet regnestavene i nesten alle anvendelsesområder, og er alminnelig brukt i både utdanning og i profesjonelle sammenhenger.
I visse sammenhenger slik som høyere utdanning, har vitenskapelige kalkulatorer blitt avløst av grafiske kalkulatorer, som tilbyr utvidet funksjonalitet sammen med muligheten til å tegne grafer og skrive og lagre programmer. Det er også noe overlapping med markedet for finansielle kalkulatorer.
Olav Fykse Tveit

Biografi

Olav Fykse Tveit var prestebarn og vokste derfor opp på flere forskjellige steder, fra han var åtte til han var 14 år bodde han i Åfjord. Etter at han var ferdig med gymnaset, var han ettåring i Norges Kristelige Student- og Skoleungdomslag 1979-1980. Han begynte deretter å studere teologi.
Fykse Tveit ble cand.theol. ved Menighetsfakultetet våren 1986, og tok praktikum samme sted i 1987. I 2002 tok han dr.theol.-graden ved MF, med avhandlingen «Mutual Accountability As Ecumenical Attitude: A Study in Ecumenical Ecclesiology Based on Faith and Order Texts 1948-1998».
Han var feltprest ved Sessvollmoen 1987-88, deretter jobbet han som journalistvikar i Vårt Land til han ble sokneprest i Haram i Møre bispedømme 1988-1991. Fykse Tveit arbeidet som konsulent i teologiske spørsmål for Mellomkirkelig råd fra 1991 til 1996, før han ble forskningsstipendiat fra 1996 til 2001.
Fykse Tveit var sekretær for Den norske kirkes lærenemnd fra 1999 til 2000, og sekretær for Kirke/stat-utvalget fra 2001 til 2002, da han ble generalsekretær i Mellomkirkelig råd for Den norske kirke (1. september 2002 til 15. november 2009).

Verv

Han har hatt en lang rekke tillitsverv, blant annet redaktør for Ung Teologi 1985-86, varamedlem og styremedlem i Kirkens Nødhjelp 2000-05, medlem av diverse grupper i Kirkenes Verdensråd og leder for dialoggruppen mellom Islamsk Råd Norge og Mellomkirkelig råd.

Utmerkelser

Olav Fykse Tveit ble 9. april 2015 utnevnt til æresdoktor ved Hanshin University i Sør-Korea for sin «økumeniske visjon for enhet, rettferdighet og fred».
Vredens druer (film)

Handling

En fattig okiefamilie fra Oklahoma i midtvesten blir arbeidsløse og søker seg vestover, i håp om å få arbeid, under den store depresjonen og Dust Bowl i 30-årene. De tilbringer mye tid på Route 66 mot California, som de kommer fram til tilslutt.

Priser og nominasjoner

Filmen ble nominert til syv Oscar og vant to av disse (Jane Darwell for beste kvinnelige birolle og John Ford for beste regi) ved Oscar-utdelingen i 1941.
Aleksandra Frantseva

Idrettskarriere

Frantsevas første Paralympics var Paralympiske vinterleker 2010. Der kom hun i mål bare i utfor, der hun kom på 6.-plass. 
Året etter deltok hun ved VM i alpint for funksjonshemmede 2011 i Sestriere, der hun kom på 2.-plass i både storslalåm, super-G og superkombinasjonen. Henrieta Farkašová vant storslalåm og superkombinasjonen, mens Anna Kuliskova vant super-G. I Verdenscupen i alpine grener for funksjonshemmede 2010/11 vant hun slalåm og storslalåm sammenlagt, og hun kom på 2.-plass i verdenscupen totalt, bak Danelle Umstead. I Europacupen i alpine grener for funksjonshemmede 2010/11 kom hun på 2.-plass i både storslalåm, super-G og superkombinasjonen, og på 3.-plass i slalåm. Sammenlagt kom hun på 2.-plass, bak Farkasova.
I Verdenscupen i alpine grener for funksjonshemmede 2011/12 vant hun super-G og storslalåm sammenlagt. Hun kom på 2.-plass i slalåm og superkombinasjonen, bak Farkasova. I verdenscupen sammenlagt kom hun på 2.-plass med 1160 poeng, kun slått av Farkasova med 1280 poeng.  
Hun deltok igjen ved VM i alpint for funksjonshemmede 2013 i La Molina i Spania. Hun vant storslalåm, super-G og superkombinasjonen, og kom på 2.-plass i utfor og slalåm. Hun gjorde det også bra ved Verdenscupen i alpine grener for funksjonshemmede 2012/13, der hun vant både slalåm, storslalåm og utfor, og hun vant også verdenscupen sammenlagt, med 1080 poeng. I Europacupen i alpine grener for funksjonshemmede 2012/13 kom hun på 2.-plass i superkombinasjonen, og 3.-plass i utfor. Hun fikk 220 poeng sammenlagt i europacupen, noe som holdt til 4.-plass.
Ved Paralympiske vinterleker 2014 i Sotsji i Russland fikk hun to gullmedaljer; i slalåm og superkombinasjonen, sammen med sin ledsager Pavel Zabotin. Hun fikk 2.-plass i storslalåm og super-G, og 3.-plass i utfor. 
Hun vant superkombinasjonen og super-G i Verdenscupen i alpine grener for funksjonshemmede 2013/14. I super-G kom hun på delt 1.-plass med Melissa Perrine, begge fikk 160 poeng. Hun kom også på 2.-plass i utfor, og 3.-plass i slalåm, men endte på 6.-plass i storslalåm. Hun sanket til sammen 1140 verdenscuppoeng, som holdt til 2.-plass totalt. Danelle Umstead vant verdenscupen sammenlagt for synshemmede, med 1200 poeng. I Europacupen i alpine grener for funksjonshemmede 2013/14 kom hun på 2.-plass i superkombinasjon, og 5.-plass i slalåm og storslalåm. Sammenlagt kom hun på 4.-plass i europacupen.
Tore Gjelsvik

Biografi

Gjelsvik var utdannet cand.real ved Universitetet i Oslo. Han ble dr.philos i 1953.
Under den tyske invasjonen av Norge i 1940 deltok han i kampene i Østfold. Gjelsvik var blant de første som begynte å organisere motstandsgrupper. I oktober 1940 organiserte han forbindelsen mellom den første større motstandsgruppen, R-gruppen i Oslo, og dens kontakter landet rundt. Han ble sentral i Sivorg, og hadde kontakter med Milorg og XU. I 1943 ble han medlem av Koordinasjonskomiteen (KK) og etterhvert leder for KKs sekretariat. Han var også sentral i utgivelsen av den illegale avisen Bulletinen.
Under den tyske opprullingen av motstandsorganisasjonene i 1944 arbeidet han med å sikre og gjenopprette kontaktnettverkene. Han var sentral i kampen mot Arbeidstjenesten, der han var pådriver for en mer aktiv innsats fra motstandsbevegelsen og vant gehør for dette. Høsten 1944 var han en av bare 4 gjenværende medlemmer av KK. Mandag 22. januar 1945 ble han skutt i skulderen av Statspolitiet da han flyktet fra sin dekkleilighet i Drammensveien 115 B, han fikk samme natten legehjelp av lege Helland-Hansen i Sorgenfrigaten før han flyktet over grensen til Sverige. Han var kort tid etter tilbake i Norge, og deltok sammen med Alf Sanengen fra KK i Hjemmefrontens Ledelse. Etterhvert ledet han også HLs sekretariat.
Gjelsvik arbeidet som geologisk konsulent 1945–52 og statsgeolog 1952–59. I denne perioden arbeidet han også for FN. Fra 1960 til han ble pensjonert i 1983 var han direktør for Norsk Polarinstitutt. Siden instituttet var kontrollert av amerikanske CIA for sin spionvirksomhet i nordområdene, ble hans ansettelse bestemt av amerikansk etterretning. Han hadde en sentral rolle i oppbyggingen av Norges Hjemmefrontmuseum, og satt i museets råd fra 1962 til staten overtok driften i 1995.
Rhysodinae

Utseende

Små til mellomstore, svært avlange biller. Antennene er perlekjede-formede, hodet forholdsvis lite og noe trekantet. Pronotum er omtrent så langt som bredt, ovalt med fire dype lengdefurer. Dekkvingene er lange og parallellsidige med kraftige, dype punktrader. Beina er ganske korte til løpebiller å være.

Levevis

Disse billene er knyttet til død ved og kan finnes under barken på døde trær, der de lever som rovdyr.
Dag Hammarskjöld stadion

Nytt navn

I dag heter stadionet Levy Mwanawasa Stadion og tar 40 100 tilskuere. Stadionet blir hovedsakelig brukt av det zambiske fotballaget Zesco United. Rehabiliteringen kostet 65 millioner USD.
Gadebusch

Gadebusch er en by med rundt 6 000 innbyggere i den tyske delstaten Mecklenburg-Vorpommern, 35 km sørøst for Lübeck og 26 km nordvest for Schwerin.
Byen er særlig kjent for to signalbygg: Stadtkirche («bykirken») fra 1220 som er ansett for å være den eldste teglkirken i Mecklenburg, og Schloss («slottet») fra 1580-1583 i nordisk renessansestil. Denne borgen erstattet en tidligere obotrittisk med murer helt fra 700-tallet. Tilliggende denne borgen var det en liten landsby, og denne befestningen hadde en strategisk beliggenhet både i landskapet og på veien mellom Lübeck og Schwerin.
Slaget ved Gadebusch fant sted like utenfor byen i 1712.
Byen var uskadet etter andre verdenskrig, det falt i løpet av krigen bare to bomber i byen, uten at de gjorde noen skade. 2. mai 1945 passerte British Army gjennom byen på vei til Lübeck, og det kom til noen små konfrontasjoner med noen lokale nasjonalsosialister.
InterRail

InterRail-billett er en togbillett som gir ubegrenset togreiser i visse land i Europa for en bestemt periode. Billetten gjelder kun for innbyggere i Europa og ikke på spesielle tog som enkelte høyhastighetstog og noen nattog. Innbyggere fra land utenfor Europa kan kjøpe Eurail-billett.
InterRail for ungdom gjelder inntil fylte 28 år. Aldersgrensen for barn er 12 år, som betaler 50% på voksen pris. For seniorer over 60 år gis en redusert pris.

InterRail Global Pass

InterRail Global Pass gjelder for alle deltakende land i Europa (se liste under InterRail OneCountry Pass), samt i Bosnia-Hercegovina og Montenegro. I tillegg kan billetten benyttes på tog som går gjennom små land hvor banen er del av jernbanen i nabolandet, som med Liechtenstein. Tog i Monaco blir betjent av SNCF, og InterRail-billetten er derfor også gyldig i Monaco. Billetten gjelder ikke for reise i bostedslandet, men gir rett til 50% rabatt på tilslutningsreise til grensen (Sverige).

Historie

Den internasjonale jernbaneunionen (UIC) etablerte Interrail i 1972 for å markere sitt 50-årsjubileum. 21 europeiske jernbaneselskap ble med på prosjektet som har blitt utvidet siden. Fra starten gjaldt billettene bare personer under 21 år.
I 1976 ble denne aldersgrensen endret til 23 år, og i 1979 ble den endret til 26 år. Først i 1998 fikk alle lov å kjøpe billetten.
I 1985 ble en rekke fergeselskaper med på samarbeidet, og det ble mulig å ta sjøveien med en InterRailbillett.
I 1994 var 29 av 30 land i Europa inkludert (alle unntatt Bosnia-Hercegovina som først ble med i 2005), og Europa ble delt inn i soner. 1. april 2007 ble interrail-systemet forandret med nye priser, ingen soner, kortere reiseperioder og billetter for 1. og 2. klasse.
Øystein Grødum

Personlig

Øystein Grødum er gift med fotballspilleren Marit Fiane Grødum.
Stubbebryter

En stubbebryter er en løfteinnretning som brukes til å bryte opp trestubber, røtter og steiner fra jorda med manuell kraft. I fjellbygdene ble den ofte kalt steinbryter, på Jæren kalles den steinbukk. 
Stubbebrytere var i bruk på 1900-tallet til gravemaskiner og eventuelt stubbefresere tok over annleggsarbeid og nydyrking.

Konstruksjon

Stubbebryteren består av tre eller fire solide bein som møtes øverst, slik at stubbebryteren får en pyramidefasong når den plasseres over trerota. Øverst i spissen er det festet en talje eller løfteanordning med utveksling og kjetting eller reip ned til rota, slik at man kan trekke den rett opp med stor kraft.
Stubbebrytere finnes i ulike størrelser og med ulike løftekonstruksjoner. Mange har en sveiv plassert mellom to av beina, slik at kjettingen eller reipet først går fra trerota opp over taljen i toppen og så ned til sveiveinnretningen. 
Vanlig løftehøyde for en stubbebryter kan være 2 – 3 meter. Mindre stubbebrytere kan løfte 5 – 10 tonn, de større modellene 15 – 20 tonn. Ulempen med de største modellene er at de er tyngre og vanskeligere å frakte og sette opp.
Figulus scaritiformis

Utseende

En ganske liten (gjerne 10-20 millimeter) og slank, blank, svart hjortebille. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store, litt kortere enn hodet. Pronotum er firkantet, bare litt bredere enn langt, med en noe utydelig midtfure. Beina er korte, leggene (tibiae) utvidete med tenner på utsiden.
Dekkvingene har tydelige punktstriper.

Levevis

I alle fall noen av artene ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.

Utbredelse

Arten er trolig svært vidt utbredt. Den er kjent fra Malaysia, Vietnam, Borneo og Ny-Guinea.
Kristiansands Idrettsforening

Friidrett

Blant klubbens fremste friidrettsutøvere gjennom tidene har vært Haakon Tranberg, Kristen Fløgstad og Andreas Thorkildsen.

Håndball

Klubbens startet egen dameavdeling for håndball i april 1945. Trener var oslomannen Bamse Borgersen, som senere ble formann i Håndballforbundet. Damelaget vant hele 12 kretsmesterskap på rad i Aust-Agder. Herrelaget forsvant etter få år, men gjenoppstod i 1957. Laget bestod da av flere friidrettsutøvere som søkte variasjon i treningen sin. I 1980 vant herrelaget NM i håndball. På 1990-tallet slet KIF med å få topplasseringer, men lå midt på tabellen de fleste årene. Etter 2000 slet laget mer, og rykket ned til 1. divisjon. I desember 2007 så det ut til at laget kunne fortsette å eksistere etter lang tid med økonomiske problemer.
Har hatt spillere på laget som Morten Daland, Jan Arvid Nilsen, André Jørgensen, Preben Vildalen, Henrik Westgård, Stian Bruskeland, Adin Sehovic
Stig Abrahamsen, Jonas Gjedrem Lunde, Tommy Mjaaland, Christian Abrahamsen, og Steinar Ege.
Gabriel Kirsebom Kielland

Oppvekst og utdanning

Gabriel Kirsebom Kielland var sønn av kjøpmann Jan Kielland og Anna Dorthea Kielland, født Kruse. Han gikk på skole i Stavanger fra han var 6 år gammel, og på skolen var han flittig og viste gode evner. På grunn av farens dårlige økonomi kom han ikke inn på sjøkadettakademiet, men fikk i stedet mer utdannelse i matematikk, fransk og tegning. Fra 1810 begynte han ved Herulfsholm skole i Danmark, og begynte seinere på Københavns Universitet. Her tok han eksamen artium i 1816, og han hadde lyst til å fortsette studiene i København, men etter morens ønske kom han hjem til Stavanger. I 1817 reiste han til Kristiania, hvor han i 1818 tok «andeneksamen» med laud prae ceteris.
Han begynte så å studere teologi, men gikk også i det filologiske seminar og fulgte forelesninger i filosofi, kjemi, engelsk og fransk. 
For å sikre seg noe bedre økonomi, gav han samtidig undervisning. Han underviste på Bogstad for Grev Wedel-Jarlsbergs to sønner i 1821–22, og pengene brukte han på å hjelpe sin yngre bror Jan Theodor Kielland.

Kielland og Brødremenigheten

I studietiden kom Gabriel over noen skrifter utgitt av Brødremenigheten, og et sammentreff kan ha lagt grunnlaget for at han resten av sitt liv framsto som pionér for misjonssaken.
Gabriel fikk et nært forhold til forstanderen Niels Johannes Holm, og i april 1823 ble han opptatt som medlem i menigheten. Misjonstanken er grunnleggende for Brødremenigheten, og allerede i desember 1826 bidro Gabriel til å stifte Forening i Stavanger til Guds Riges Udbredelse blant Hedningerne, den aller første misjonsforening i Norge – (Stavanger misjonsforening).